Hun er først og fremmest kendt i rollen som Baby Doll Meighan fra filmen Baby Doll fra 1956, hvilket resulterede i en nominering til en Oscar for bedste kvindelige hovedrolle. Baker vandt 1957 en Golden Globe for den rolle, samt hendes rolle i Giganten i kategorien ""bedste nykommer"".

Wallin gik på Stockholms Akademi, studerede videre i udlandet og ydede snart en personlig kunst, som fandt vej til offentlige samlinger (portræt af grev Georg von Rosen, Malmö Museum; landskab, Stockholms Nationalmuseum m. v.). På den baltiske udstilling 1914 sås blandt andet portrætter af fru Waldenström og grev Rosen. Hans evne for den store stil (under ret løs formgivning) kom også godt til orde i den righoldige samling på Göteborg-udstillingen 1923, hvor billeder som det store Sommer (stående nøgen kvinde), Moder og barn, Højsommer med flere viste megen skønhedssans og en varm lysende kolorit. Wallin var også smukt repræsenteret på den svenske udstilling i København 1916 med figurbilleder i fremherskende gulhvid lysende tone og en næsten [[Eugène Carrière|Carrière]sk] udsvømmende form.

Alt i alt blev de italienske staters forsøg på at ændre den økonomiske politik og derigennem bryde gamle monopoler til en stor trussel for Venedig. Det gjaldt i begrænset omfang for Ancona, som Pavestaten i 1593 erklærede som frihavn, men især for Livorno, som samme år blev til frihavn og hurtigt tiltrak en betydelig del af vareomsætningen med Mellemøsten. Også Ragusa, som forblev uafhængig af osmannerne mod betaling af tribut, blev en skarp konkurrent i Adriaterhavet.

Fordi de amerikanske militærplanlæggere antog, ""at operationer i dette område ikke kun vil være imod de tilgængelige organiserede militære styrker i Kejserriget, men mod en fanatisk fjendtlig befolkning"", blev store tab anset for at være uundgåelige, men ingen vidste med sikkerhed hvor høje. Adskillige folk udregnede skøn, men de var vidt forskellige i antal, antagelser og formål, der omfattede argumenter for og imod invasionen. Bagefter blev de genbrugt i debatten om at atombombe Hiroshima og Nagasaki.

Ansvaret for planlægning af Operation Downfall faldt til de amerikanske ledere: Fleet Admiral Chester Nimitz, General of the Army Douglas MacArthur og Fleet Admiralerne fra Joint Chiefs of Staff Ernest King og William D. Leahy, og Generals of the Army George Marshall og Hap Arnold (sidstnævnte var chef for U.S. Army Air Forces). Douglas MacArthur var på det tidspunkt også under overvejelse til forfremmelse til en særlig ""superrang"" som General of the Armies, så han kunne have operationel myndighed over andre femstjernede officerer. Men forslaget om at forfremme MacArthur var kun på niveau med uformelle drøftelser, da 2. verdenskrig sluttede.

Døvblindhed er en specifik funktionsnedsættelse. Døvblindhed er en kombineret syns- og hørenedsættelse. Den begrænser en persons aktiviteter og forhindrer fuld deltagelse i samfundet i et sådant omfang, at det kræver, at samfundet støtter med særligt tilrettelagte servicetilbud, tilpasninger af omgivelserne og/eller tekniske hjælpemidler.